stanford-oval/wikipedia huggingface dataset:
วัดมีชัยทุ่ง

| วัดมีชัยทุ่ง |
| --- | --- |


ที่ตั้ง: ตำบลมีชัย อำเภอเมืองหนองคาย จังหวัดหนองคาย
ประเภท: วัดราษฎร์
นิกาย: มหานิกาย
เจ้าอาวาส: พระครูปิยธรรมพาที (ไพร้อต)
 สถานีย่อยพระพุทธศาสนา
วัดมีชัยทุ่ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลมีชัย อำเภอเมืองหนองคาย จังหวัดหนองคาย มีเนื้อที่ทั้งหมด 8 ไร่ 1 งาน 25 ตารางวา ปัจจุบันมีพระครูปิยธรรมพาที (ไพร้อต) เป็นเจ้าอาวาส
วัดมีชัยทุ่งตั้งวัดเมื่อ พ.ศ. 2483 เดิมเป็นป่าช้าเก่า ต่อมาหลวงพ่อปานและหลวงพ่อบุญจันทร์ ได้มาก่อตั้งวัดในบริเวณป่าช้าของชาวบ้านมีชัย ซึ่งได้รับความร่วมมือจากชาวบ้านช่วยกันสร้างและพัฒนาปรับปรุงเรื่อยมา เมื่อ พ.ศ. 2500 นายคำสี สุพันธมาตย์ ได้บริจาคที่ดินเพิ่มเติมจากเดิม 4 ไร่ เป็น 7 ไร่ 1 งาน 82 ตารางวา ต่อมาพระครูปิยธรรมพาที (ไพร้อต เตชธมฺโม) เจ้าอาวาสรูปปัจจุบัน ได้ซื้อที่ดินรอบ ๆ บริเวณวัดเพิ่มเติม วัดได้รับพระราชทานวิสุงคามสีมาเมื่อวันที่ 27 ธันวาคม พ.ศ. 2545
อาคารและเสนาสนะภายในวัด ได้แก่ อุโบสถเป็นอาคารทรงไทยจัตุรมุข มีบันไดนาคทั้งสี่ทิศ เสาและโรงอุโบสถด้านนอก ประดับด้วยกระจกสี ซุ้มประตูโขง หลังคาจัตุรมุข มียอดมงกุฎบนหลังคา ปูชนียวัตถุที่สำคัญ คือ พระพุทธชัยมงคลญาณ พระประธานในอุโบสถ ปางมารวิชัย ขัดสมาธิเพชร ศิลปะเชียงแสน (สิงห์ 1)
ริปลีย์ เชื่อหรือไม่

ริปลีย์ เชื่อหรือไม่ (Ripley's Believe It or Not!) เป็นแฟรนไชส์จดบันทึกเรื่องแปลกประหลาดในโลก เผยแพร่ตอนแรกในปี ค.ศ. 1918 โดย โรเบิร์ต ริปลีย์ เขียนเป็นการ์ตูนในหนังสือพิมพ์ แต่ต่อมาก็ขยายลงสื่ออื่น ๆ เช่น วิทยุ โทรทัศน์ และพิพิธภัณฑ์
สถานที่ตั้ง

ริปลีย์มีพิพิธภัณฑ์อยู่ 19 แห่ง ทั่วโลก ดังนี้
สถานที่ตั้ง > ใน สหรัฐอเมริกา

เซนต์ออกัสติน รัฐฟลอริดา
แกตลินเบิร์ก รัฐเทนเนสซี
บัวนาพาร์ก รัฐแคลิฟอร์เนีย
แอตแลนติกซิตี รัฐนิวเจอร์ซีย์
แบรนสัน รัฐมิสซูรี
เมอร์เทิลบีช รัฐเซาท์แคโรไลนา
โอเชียนซิตี รัฐแมริแลนด์
ฟิชเชอร์แมนส์วาร์ฟ ซานฟรานซิสโก รัฐแคลิฟอร์เนีย
นิวพอร์ต รัฐออริกอน
ออร์แลนโด รัฐฟลอริดา
ปานามาซิตีบีช รัฐฟลอริดา
วิลเลียมส์เบิร์ก รัฐเวอร์จิเนีย
สถานที่ตั้ง > นอกสหรัฐอเมริกา

ไนแอการาฟอลส์ รัฐออนตาริโอ ประเทศแคนาดา
เซิร์ฟเฟอรส์พาราไดส์ ประเทศออสเตรเลีย
แบล็กพูล ประเทศอังกฤษ
โคเปนเฮเกน ประเทศเดนมาร์ก
ประเทศมาเลเซีย
เม็กซิโกซิตี ประเทศเม็กซิโก
รอยัลการ์เด้นพลาซ่า พัทยา ชลบุรี ประเทศไทย
Ripley's Believe it or not Odditorium, Hollywood
วัดมาลาประชาสรรค์

| วัดมาลาประชาสรรค์ |
| --- | --- |

ที่ตั้ง: ตำบลตาเนาะแมเราะ อำเภอเบตง จังหวัดยะลา
ประเภท: วัดราษฎร์
นิกาย: มหานิกาย
เจ้าอาวาส: พระครูสันติธรรมธร (ปฏิคม)
 สถานีย่อยพระพุทธศาสนา
วัดมาลาประชาสรรค์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตาเนาะแมเราะ อำเภอเบตง จังหวัดยะลา
แต่เดิมวัดมาลาประชาสรรค์เป็นที่พักสงฆ์ ได้รับอุทิศที่ดินจากนายราดและนางขวัญ ชาวไร่ จำนวน 14 ไร่ 2 งาน เมื่อ พ.ศ 2384 โดยมีพระครูวิบูลย์ ปรีชาญาณ วัดพระธาตุบาลิง ประเทศมาเลเซีย เป็นประธานสงฆ์ ภายหลังสงครามโลกครั้งที่สองสงบลงพระครูบริหารฐานปนกิจจากวัดพุทธภูมิ มาเป็นประธานสงฆ์ระหว่าง พ.ศ. 2496–2502 ต่อมาพระเรวัติ ชาวโร เป็นประธานสงฆ์ระหว่าง พ.ศ. 2533–2544 จนทางราชการแต่งตั้งเป็นเจ้าอาวาสรูปแรก และได้รับสถานะเป็นวัดอย่างถูกต้องตามกฎหมายเมื่อวันที่ 5 ตุลาคม พ.ศ. 2537 วัดได้รับพระราชทานวิสุงคามสีมา เมื่อวันที่ 1 กันยายน พ.ศ. 2560 ปัจจุบันพระครูสันติธรรมธร (ปฏิคม) เป็นเจ้าอาวาส
คณะผู้บริหาร หจก.ชินวรยะลาก่อสร้าง หลังได้รับฉันทานุมัติจากคณะกรรมการวัดมาลาประชาสรรค์ ให้ดำเนินการจัดสร้างพระประธานในอุโบสถ โดยใช้ต้นแบบจากหลวงพ่อพระพุทธเจ้าองค์ดำ ณ เมืองนาลันทา กรุงราชคฤห์ ประเทศอินเดีย เป็นพระพุทธรูปแกะสลักจากหินแร่ ขนาดหน้าตักกว้าง 2.18 เมตร สูง 2.67 เมตร
ริบบิ้นเลิฟคัลเลอร์แบล็ค

"ริบบิ้นเลิฟคัลเลอร์แบล็ค" เป็นเพลงของปาล์มมี่ ร้องร่วมกับสิงโต นำโชค เผยแพร่ครั้งแรกเมื่อวันที่ 28 กันยายน พ.ศ. 2565 เพลงดังกล่าวได้แรงบันดาลใจจากเพลง "โบว์รักสีดำ" ของศิริพร อำไพพงษ์ โดยตีความเนื้อหาของเพลงใหม่ให้มีความเป็นสากลขึ้น ในส่วนของมิวสิกวิดีโอ ได้นำตัวละครจากภาพยนตร์แฟรนไชส์ หอแต๋วแตก ได้แก่ เจ๊แต๋ว แพนเค้ก และพะยูน มาร่วมแสดง โดยมีพชร์ อานนท์ กำกับการแสดง รวมทั้งศิริพร อำไพพงษ์ ซึ่งเป็นศิลปินต้นฉบับ ก็ได้ร่วมแสดงในมิวสิกวิดีโอด้วย และในระยะเวลาเพียงไม่กี่ชั่วโมงหลังการเผยแพร่ มียอดผู้ชมเพลงนี้ในยูทูบกว่าสามแสนครั้ง
การประพันธ์

ปาล์มมี่มีความสนใจเพลง "โบว์รักสีดำ" ของศิริพร อำไพพงษ์ หลังมีผู้ชมขอเพลงดังกล่าวบ่อยครั้งช่วงการออกคอนเสิร์ตครั้งแรก ปาล์มมี่จึงตั้งใจที่จะมีเพลงโบว์รักสีดำในรูปแบบของตัวเองบ้าง จากนั้นเธอได้ชักชวนให้สิงโต นำโชค ทำเพลงด้วยกัน เพื่อให้เพลงมีกลิ่นอายของความเป็นลูกทุ่งอีสาน ทั้งสองแต่งคำร้อง ทำนอง และขึ้นกีตาร์ด้วยกัน โดยใส่เนื้อเพลงเป็นภาษาอังกฤษลงไป ปาล์มมี่ให้สัมภาษณ์ว่า "...วันอัดเสียงสนุกมาก ๆ พี่โตเป็นคนเก่ง เล่นกีตาร์ก็เพราะ ร้องเพลงก็เพราะ ทำงานไว อัดเพลงนี้แค่วันเดียวเอง..." และเธอได้ชักชวนณัฐดนัย ชูชาติ หรือ บิลลี่ สมาชิกวงทิลลี่เบิร์ด เป็นโปรดิวเซอร์ให้ครั้งแรก เพราะเธอเห็นว่าณัฐดนัยเป็นคนรุ่นใหม่ทำงานได้รวดเร็ว
เนื้อหาในเพลงเป็นเรื่องราวของรักสามเส้า ที่ถูกทำให้เจ็บปวดซ้ำ ๆ
มิวสิกวิดีโอ

มิวสิกวิดีโอมีปาล์มมี่ และสิงโต นำโชค แสดงในมิวสิกวิดีโอ เธอกล่าวว่า "...มี่ไม่ได้เล่นมิวสิกวิดิโอเองมานานมาก คือทุกคนก็บิวต์ เล่นเองเถอะ ๆ ก็ทำใจอยู่วันหนึ่งแล้วก็ตอบเขาว่าลองดูก็ได้ค่ะ คือเราก็ไม่ได้เก่งการแสดง แต่พอไปหน้างาน เฮ้ย! มันเกินคาด สิ่งที่มี่กังวลมันไม่มีอะไรแบบนั้นเลย ทีมงานและนักแสดงมืออาชีพมาก พร้อมลุยพร้อมตากแดด ตากฝน โดนน้ำสาด คือวันนั้นมี่ซึ้งทุกอย่าง ลงตัวดีหมดทุกอย่าง..."
นอกจากนี้ยังมีการนำตัวละครจากภาพยนตร์ชุด หอแต๋วแตก ได้แก่ เจ๊แต๋ว รับบทโดยจาตุรงค์ มกจ๊ก แพนเค้ก รับบทโดยโก๊ะตี๋ อารามบอย และพะยูน รับบทโดยติ๊ก กลิ่นสี มาร่วมแสดง โดยได้พชร์ อานนท์ มาร่วมแสดงและกำกับมิวสิกวิดีโอ ซึ่งถือเป็นการกำกับมิวสิกวิดีโอครั้งแรกของพชร์ นอกจากนี้ยังมีนักแสดงที่มีชื่อเสียงปรากฏในฉาก คือ พูนศักดิ์ จตุระบูล หรือ อ๊อฟ สมาชิกวงบิ๊กแอส และศิริพร อำไพพงษ์ หรือ นาง ซึ่งเป็นศิลปินต้นฉบับ โดยเฉพาะศิริพร ซึ่งได้รับการชักชวนจากพชร์ให้ร่วมแสดงมิวสิกวิดีโอ ต้องโดยสารเครื่องบินจากจังหวัดอุดรธานีมาถ่ายทำมิวสิกวิดีโอเพลงดังกล่าวในกรุงเทพมหานครเพียงฉากเดียว ซึ่งปาล์มมี่มองว่าเรื่องดังกล่าวเป็นเรื่องพิเศษ โดยให้สัมภาษณ์ว่า "...คืนนั้นมี่นอนยิ้มเลย มี่ชอบเสียงพี่นางมากแล้วมี่ทราบว่าพี่นางไม่เคยรับงานแบบนี้ พอเจอเค้าปุ๊บ ต่อมน้ำตามี่ออกมาแบบอัตโนมัติ มี่บอกพี่นางว่ามี่ซาบซึ้งพี่เค้ามากขนาดไหนและก็มอบพวงมาลัยสีขาวสั่งร้อยเป็นรูปโบว์มอบให้พี่นางค่ะ..."
เนื้อหาในมิวสิกวิดีโอ เป็นเรื่องรักสามเส้าในฉากงานแต่งแนวย้อนยุคที่มีความหวาน โดยสิงโต รับบทเป็นเจ้าบ่าว และพะยูน เป็นเจ้าสาว ส่วนปาล์มมี่ พร้อมด้วยเจ๊แต๋ว และแพนเค้ก ได้เข้าร่วมในงาน และทำลายงานแต่งดังกล่าว ซึ่งตัวละครแต่งกายด้วยชุดแฟนซีฟูฟ่องสีสันสดใส และชุดสากลย้อนยุค แม้จะเป็นเพลงเศร้า แต่มิวสิกวิดีโอกลับเป็นเรื่องชวนหัว ปาล์มมี่ได้ให้สัมภาษณ์เกี่ยวกับกรณีดังกล่าวไว้ว่า "...คือถ้ามิวสิกวิดิโอเพลงนี้ทำให้คนดูผ่อนคลาย รู้สึกเป็นประโยชน์ต่อเขาบ้าง ก็คือเป้าหมายในชีวิตมี่แล้วค่ะ" กระนั้นมีผู้ชมได้แสดงความคิดเห็นสอบถามในอินสตาแกรมส่วนตัวของปาล์มมี่ว่า "สรุปเพลงนี้เอาเศร้าหรือเอาฮาคะคุณมี่" จากนั้นปาล์มมี่ได้ตอบกลับว่า "ทำหนังชีวิตทำไมขำกันอ่ะคะ" ทำให้แฟนคลับเข้าไปกดแสดงความรู้สึกกับข้อความดังกล่าวจำนวนมาก
ในวันเปิดตัวเพลง มีการประชาสัมพันธ์เพลง "ริบบิ้นเลิฟคัลเลอร์แบล็ค" ด้วยการจัดรถแห่เปิดมิวสิกวิดีโอเพลงที่สี่แยกราชประสงค์
การตอบรับ

ในระยะเวลาเพียงไม่กี่ชั่วโมงหลังการเผยแพร่เพลง "ริบบิ้นเลิฟคัลเลอร์แบล็ค" ลงในยูทูบ มียอดผู้ชมเพลงนี้กว่าสามแสนครั้ง ต่อมาวันที่ 3 ตุลาคม พ.ศ. 2565 มียอดผู้เข้าชมในยูทูบกว่าหนึ่งล้านครั้ง และยังติดอันดับเพลงมาแรงเป็นอันดับที่ 4 ในยูทูบ
วัดประตูดาว

| วัดประตูดาว |
| --- | --- |

ชื่อสามัญ: วัดประตูดาว, วัดประตูผี
ที่ตั้ง: ตำบลในเมือง อำเภอเมืองเพชรบูรณ์ จังหวัดเพชรบูรณ์
ประเภท: วัดราษฎร์
นิกาย: มหานิกาย
เจ้าอาวาส: พระอธิการธีรวัฒน์ สุเมโธ
 สถานีย่อยพระพุทธศาสนา
วัดประตูดาว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอเมืองเพชรบูรณ์ จังหวัดเพชรบูรณ์ มีที่ดินตั้งวัดเนื้อที่ 10 ไร่ 2 งาน 78 ตารางวา อาณาเขตทิศเหนือยาว 80 วา ติดกับถนนสาธารณะ ทิศใต้ยาว 58 วา ติดกับแม่น้ำป่าสัก ทิศตะวันออกยาว 40 วา ติดกับที่ดินเพื่อการครอบครอง ทิศตะวันตกยาว 48 วา ติดกับกำแพงเมือง และมีที่ธรณีสงฆ์จำนวน 2 แปลง เนื้อที่ 10 ไร่ 1 งาน
วัดประตูดาวตั้งวัดเมื่อ พ.ศ. 2319 โดยมีหลวงพล หัวหน้าตุลาการเพชรบูรณ์ เป็นผู้ดำเนินการจัดสร้าง ได้รับพระราชทานวิสุงคามสีมาเมื่อ พ.ศ. 2445 ได้รับพระราชทานวิสุงคามสีมาครั้งหลังเมื่อวันที่ 6 พฤศจิกายน พ.ศ. 2539 ในอดีตเชื่อว่าวัดประตุดาวมีชื่อว่า วัดประตูผี เป็นที่ลำเลียงศพของนักโทษที่ถูกประหารชีวิต ณ บริเวณวัดมหาธาตุ พระอารามหลวงในปัจจุบัน และต่อมาได้ยกเลิกการประหารชีวิตทำให้ได้มีการเปลี่ยนชื่อวัดให้เป็นชื่อที่ฟังแล้วเป็นมงคลจึงได้ชื่อว่า "วัดประตูดาว"
อาคารเสนาสนะที่สำคัญ ได้แก่ อุโบสถกว้าง 5 เมตร ยาว 7 เมตร สร้างเมื่อ พ.ศ. 2447 โครงสร้างเป็นไม้ ศาลาการเปรียญกว้าง 12 เมตร ยาว 20 เมตร สร้างเมื่อ พ.ศ. 2500 กุฏิสงฆ์จำนวน 5 หลัง เป็นอาคารครึ่งตึกครึ่งปูน 2 ชั้น 2 หลัง อาคารไม้ 2 หลัง ปูชนียวัตถุที่สำคัญ ได้แก่ พระประธานปางมารวิชัยขนาดพระเพลา กว้าง 28 นิ้ว และมีพระพุทธรูปปางสมาธิเนื้อทองสำริด ศิลปะล้านช้างจำนวน 2 องค์
รายนามเจ้าอาวาส

พระสมุห์บุญมา ดำรงตำแหน่ง พ.ศ. 2487–2495
พระมหาทองคำ ดำรงตำแหน่ง พ.ศ. 2500–2503
พระอธิการฝาย ดำรงตำแหน่ง พ.ศ. 2505–2507
พระอธิการสอน ดำรงตำแหน่ง พ.ศ. 2514–2527
พระครูพัชรสุทธิกร ดำรงตำแหน่ง พ.ศ. 2527–2560
พระอธิการธีรวัฒน์ สุเมโธ ดำรงตำแหน่ง พ.ศ. 2560–ปัจจุบัน
วัดมุมลังกา

| --- | --- |
วิหารของวัดมุมลังกา
th
ที่ตั้ง: ทางด้านตะวันออกของอุทยานประวัติศาสตร์สุโขทัย, ประเทศไทย
ประเภท: โบราณสถาน
ส่วนหนึ่งของ: อุทยานประวัติศาสตร์สุโขทัย
ความเป็นมา
วัสดุ: อิฐ
สร้าง: ประมาณ พ.ศ. 1942
สมัย: สุโขทัย

 โบราณสถานที่ขึ้นทะเบียนโดยกรมศิลปากร
ชื่อที่ขึ้นทะเบียน: วัดมุมลังกา
ขึ้นเมื่อ: 8 มีนาคม พ.ศ. 2478
เป็นส่วนหนึ่งของ: โบราณสถานในจังหวัดสุโขทัย
เลขอ้างอิง: 0004058
 
 
วัดมุมลังกา ตั้งอยู่ทางตะวันออกของถนนพระร่วง (ในปัจจุบันถนนพระร่วงถูกลาดยางทับบนแนวถนนเดิม) ไม่ปรากฏหลักฐานประวัติในการสร้าง เนื่องจากมีฐานเจดีย์ใหญ่ซึ่งเข้าใจว่าอาจเป็นเจดีย์ทรงระฆัง นักวิชาการสันนิษฐานว่าอาจเป็น วัดลังการาม ตามที่ปรากฏชื่อในจารึกวัดอโสการาม ที่กล่าวว่าสร้างขึ้นประมาณ พ.ศ. 1942 เจดีย์ประธานเหลือแต่ฐาน มีวิหารอยู่ด้านตะวันออกของเจดีย์ และเจดีย์รายรอบบริเวณนั้น ที่น่าสังเกตคือมีอุโบสถตั้งอยู่ในทิศตะวันตกขององค์เจดีย์ อันเป็นการวางผังที่พบในการสร้างวัดของกรุงศรีอยุธยา
วัดมุจลินทวาปีวิหาร

| วัดมุจลินทวาปีวิหาร |
| --- | --- |

ชื่อสามัญ: วัดมุจลินทวาปีวิหาร, วัดตุยง
ที่ตั้ง: ตำบลตุยง อำเภอหนองจิก จังหวัดปัตตานี
ประเภท: พระอารามหลวงชั้นตรีชนิดสามัญ
นิกาย: มหานิกาย
 สถานีย่อยพระพุทธศาสนา
วัดมุจลินทวาปีวิหาร เป็นพระอารามหลวงชั้นตรีชนิดสามัญ คณะสงฆ์ฝ่ายมหานิกาย ตั้งอยู่ในตำบลตุยง อำเภอหนองจิก จังหวัดปัตตานี
วัดมุจลินทวาปีวิหารตั้งวัดเมื่อ พ.ศ. 2388 เดิมชื่อ วัดตุยง สร้างโดยพระยาวิเชียรสงคราม (เกลี้ยง) เจ้าเมืองหนองจิก แต่เดิมเจ้าเมืองได้สร้างศาลาพักสงฆ์ท่ายะลอ ได้นิมนต์พระอาจารย์พรหม ธมฺมสโรซึ่งเป็นอาจารย์ของท่านสมัยอยู่เมืองยะหริ่งมาจำพรรษา แต่เนื่องจากสถานที่ไม่มีความสะดวกหลายประการจึงย้ายที่ตั้งแห่งใหม่ ตามประวัติเล่ากันว่าท่านได้เดินทางไปพบเนินทรายขาวแห่งหนึ่ง มีต้นชะเมาใหญ่ปกคลุมเงียบสงัดและเห็นเสือใหญ่นอนหันหน้าไปทางทิศตะวันออก (ตำนานกล่าวว่าต่อมาเสือตัวนั้นได้หายไป) ท่านทั้งสองจึงถือเอานิมิตดังกล่าวเลือกเอาสถานที่นี้เป็นที่สร้างวัด ตั้งชื่อวัดว่า "วัดตุยง" ตามนามของหมู่บ้าน วัดได้รับพระราชทานวิสุงคามสีมาเมื่อ พ.ศ. 2390
พระบาทสมเด็จพระจุลจอมเกล้าเจ้าอยู่หัวเสด็จประพาสหัวเมืองปักษ์ใต้และได้เสด็จมาถึงเมืองหนองจิก เมื่อวันที่ 30 กรกฎาคม พ.ศ. 2433 ได้ทรงทราบว่าวัดตุยงเป็นหนึ่งในวัดที่ใช้ประกอบพระราชพิธีถือน้ำพระพิพัฒน์สัตยาของราชการในสมัยนั้น ทรงทราบว่าพระอุโบสถและเสนาสนะยังทรุดโทรมอยู่หลายหลัง พระองค์จึงมีพระราชศรัทธาบริจาคพระราชทรัพย์เป็นเงินจํานวน 80 ชั่ง ดำเนินการก่อสร้างพระอุโบสถและได้พระราชทานนามชื่อวัดใหม่ว่า "วัดมุจลินทวาปีวิหาร" เพื่อให้สอดคล้องกับนามเมืองหนองจิก (มุจลินท์หมายถึงไม้จิก และวาปีหมายถึงหนองน้ำ)
พ.ศ. 2488 สมเด็จพระเจ้าบรมวงศ์เธอ กรมพระยาดำรงราชานุภาพ เสด็จตรวจราชการมณฑลปักษ์ได้ ทรงทราบว่าพระอุโบสถยังไม่มีพระประธาน จึงได้อัญเชิญ พระพุทธรูปสัมฤทธิ์ ปางมารวิชัย ศิลปะเชียงแสน หน้าตักกว้าง 1 เมตร 4 นิ้ว ที่พระบาทสมเด็จพระพุทธยอดฟ้าจุฬาโลกมหาราช ที่ได้อัญเชิญมาจากสุโขทัยและหัวเมืองฝ่ายเหนือ ลงมาเก็บรักษาไว้ที่ระเบียงวัดพระเชตุพนวิมลมังคลารามราชวรมหาวิหาร นำมาประดิษฐานเป็นพระประธานประจําพระอุโบสถ วัดได้รับการสถาปนาเป็นพระอารามหลวงชั้นตรีชนิดสามัญ เมื่อวันที่ 20 พฤศจิกายน พ.ศ. 2520
จุดเด่นของวัดคือวิหารเป็นที่ประดิษฐานรูปเหมือนของอดีตเจ้าอาวาส 3 องค์ โดยเฉพาะพระราชพุทธรังษีหรือหลวงพ่อดำ เจ้าอาวาสรูปที่ 5 นั้น เป็นที่เลื่องลือถึงคุณความดีของท่าน
วัดมูลเหล็ก (จังหวัดปทุมธานี)

| วัดมูลเหล็ก |
| --- | --- |

ที่ตั้ง: ตำบลคลองพระอุดม อำเภอลาดหลุมแก้ว จังหวัดปทุมธานี
ประเภท: วัดราษฎร์
นิกาย: มหานิกาย
เจ้าอาวาส: พระอธิการมนู ฐิตธมฺโม
 สถานีย่อยพระพุทธศาสนา
วัดมูลเหล็ก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองหก อำเภอคลองหลวง จังหวัดปทุมธานี มีที่ดินตั้งวัดเนื้อที่ 13 ไร่
วัดมูลเหล็กสร้างเมื่อ พ.ศ. 2459 โดยมีนางปอน แสงสุรีย์ เป็นผู้ถวายที่ดินและดำเนินการสร้างวัด ได้รับพระราชทานวิสุงคามสีมาเมื่อวันที่ 14 สิงหาคม พ.ศ. 2474
สภาพของวัดเป็นที่ราบลุ่มนำท่วมในฤดูฝน มีอาคารเสนาสนะ ได้แก่ อุโบสถกว้าง 11 เมตร ยาว 22 เมตร กุฏิสงฆ์ 1 หลัง ศาลาการเปรียญ 1 หลัง วิหาร 1 หลัง หอสวดมนต์ 1 หลัง เมื่อ พ.ศ. 2553 ได้ทำการรื้อศาลาการเปรียญวัด โดยทางวัด ต้องการนำช่อฟ้าและลายขอบรอบศาลา ที่ทำด้วยปูนปั้น เพื่อจะนำมาต่อเติมสร้างศาลาหลังใหม่ ขณะที่ช่างรื้อถึงช่อฟ้า ได้พบมีโพรงอยู่ในช่อฟ้า มีห่อจีวรมัดใหญ่อยู่ในนั้น พบว่าเป็นพระผงสุพรรณบุรี มีจำนวน 7 พิมพ์ คือ พระทุ่งเศรษฐี จำนวน 59 องค์ พระขุนแผน จำนวน 15 องค์ สมเด็จนางพระยา จำนวน 14 องค์ พระซุ้มกอ จำนวน 11 องค์ พระผงสุพรรณ จำนวน 12 องค์ พระรอด จำนวน 5 องค์และพระนางพญาพิมพ์เล็ก จำนวน 19 องค์ วัดมีปูชนียวัตถุ ที่สำคัญคือ พระประธานในอุโบสถ
วัดประดู่ในทรงธรรม

| วัดประดู่ในทรงธรรม |
| --- | --- |


ที่ตั้ง: ซอยเพชรเกษม 15 ถนนเพชรเกษม แขวงวัดท่าพระ เขตบางกอกใหญ่ กรุงเทพมหานคร 10600
ประเภท: วัดราษฎร์
นิกาย: มหานิกาย
เจ้าอาวาส: พระครูโสภณชัยวัฒน์ (ชัยวัฒน์ ชยวฑฺฒโน)
 สถานีย่อยพระพุทธศาสนา
วัดประดู่ในทรงธรรม เป็นวัดราษฎร์สังกัดคณะสงฆ์มหานิกาย ตั้งอยู่ในแขวงวัดท่าพระ เขตบางกอกใหญ่ กรุงเทพมหานคร วัดให้ทางราชการจัดตั้งโรงเรียนวัดประดู่ในทรงธรรมในพื้นที่วัด วัดมีเนื้อที่ทั้งหมด 20 ไร่ 74.4 ตารางวา อาณาเขต ทั้ง 4 ทิศ จดที่ดินเอกชน มีที่ธรณีสงฆ์ จำนวน 3 แปลง กิจกรรมที่สำคัญทางศาสนาคือ กิจกรรมไถ่ชีวิตโคกระบือ
วัดประดู่ในทรงธรรมสร้างและได้รับพระราชทานวิสุงคามสีมาเมื่อ พ.ศ. 2300 ในบริเวณใกล้เคียงมีวัดประดู่นอกหรือวัดประดู่ฉิมพลี
วัดมีอุโบสถสร้างเมื่อ พ.ศ. 2534 แล้วเสร็จเมื่อ พ.ศ. 2539 เป็นอาคารคอนกรีตเสริมเหล็กทรงเรือสำเภา กว้าง 8 เมตร ยาว 16 เมตร พระประธานประจำอุโบสถเป็นพระพุทธรูปปางมารวิชัย ขนาดหน้าตัก 79 นิ้ว สูง 119 นิ้ว เป็นหินศิลาแลง มีพระอัครสาวกอยู่เบื้องซ้ายและขวา มีรูปเหมือนหลวงปู่โต๊ะขนาดเท่าองค์จริง วัดยังมีศาลาชาญวีรกูล
รายนามเจ้าอาวาส

พระครูสมุห์ เชวง ญาณวีโร
พระราชสังวราภิมณฑ์ (โต๊ะ อินฺทสุวณฺโณ) รักษาการเจ้าอาวาส
พระครูอรุณธรรมรังษี (เอี่ยม สิริวณฺโณ) รักษาการแทนเจ้าอาวาส
พระครูโสภณชัยวัฒน์ (ชัยวัฒน์ ชยวฑฺฒโน)
ฤดูฝนเอเชียตะวันออก

ฝนลูกพลัมในกรุงโตเกียว ในเดือนมิถุนายน ค.ศ. 2009
ฤดูฝนเอเชียตะวันออก ซึ่งเรียกกันทั่วไปว่า ฝนลูกพลัม (จีน: 梅雨; พินอิน: méiyǔ; ญี่ปุ่น: 梅雨; โรมาจิ: tsuyu) เกิดจากหยาดน้ำฟ้าที่อยู่ในแนวปะทะคงที่ถาวรที่รู้จักกันในชื่อแนวปะทะเหมยหฺยวี่ ซึ่งเกิดขึ้นสองเดือนระหว่างปลายฤดูใบไม้ผลิจนถึงต้นฤดูร้อนในประเทศจีน ประเทศเกาหลี ประเทศญี่ปุ่น และประเทศรัสเซียแถบตะวันออก
รายชื่อตัวละครในมีดที่สิบสาม

ด้านล่างคือ รายชื่อตัวละครในมีดที่ 13 ซึ่งเป็นตัวละครการ์ตูนจากการ์ตูนไทยเรื่อง "มีดที่ 13" ที่ได้รับการกล่าวจากนายแพทย์ประเสริฐ ผลิตผลการพิมพ์ ซึ่งเป็นนักวิจารณ์การ์ตูน ว่าตัวละคร และอาวุธของแต่ละคนล้วนมีที่มาที่ไป โดยมีรายละเอียดที่สามารถเขียนเป็นสารานุกรมได้
ดูเพิ่ม

มีดที่สิบสาม
รายชื่อธงในประเทศอัฟกานิสถาน

หน้านี้คือรายการธงที่มีการใช้ในประเทศอัฟกานิสถาน
ธงตำแหน่งราชการ

| ภาพธง | ระยะเวลาที่ใช้ธง | การใช้ | คำอธิบาย | สัดส่วน |
| --- | --- | --- | --- | --- |

ธงพระอิสริยยศสำหรับพระมหากษัตริย์แห่งอัฟกานิสถาน
| [[|120px|border]] | ค.ศ. 1919 - 1929 | ธงพระอิสริยยศของ พระเจ้ามูฮัมหมัด นาดีร์ ชาห์ | ด้านหน้า | 2:3 |
| [[|120px|border]] | ค.ศ. 1919 - 1929 | ธงพระอิสริยยศของ พระเจ้ามูฮัมหมัด นาดีร์ ชาห์ | ด้านหลัง | 2:3 |
|  | ค.ศ. 1933 - 1973 | ธงพระอิสริยยศของ พระเจ้ามูฮัมหมัด ซาฮีร์ ชาห์ | ด้านหน้า | 2:3 |
|  | ค.ศ. 1933 - 1973 | ธงพระอิสริยยศของ พระเจ้ามูฮัมหมัด ซาฮีร์ ชาห์ | ด้านหลัง มีลักษณะเป็นธงพื้นสีแดงเกลี้ยง กลางธงมีรูปตราแผ่นดินลายเส้นสีขาว | 2:3 |

ธงประจำตำแหน่งประธานาธิบดี
|  | ค.ศ. 2004 - 2013 | ธงประธานาธิบดีในสมัย ฮามิด การ์ไซ | ธงพื้นสีดำ กลางธงมีรูปตราแผ่นดินสีขาวภายในวงกลมสีแดง | 2:3 |
|  | ค.ศ. 2013 - 2021 | ธงประธานาธิบดีในสมัย อัชราฟ ฆานี | ธงพื้นสีดำ กลางธงมีรูปตราแผ่นดินสีขาวภายในวงกลมสีแดง | 2:3 |
ดูเพิ่ม

เพลงชาติอัฟกานิสถาน
ประวัติศาสตร์อัฟกานิสถาน
รายชื่อธงในประเทศออสเตรีย

นี่คือธงต่าง ๆ ที่ใช้ในประเทศออสเตรีย สำหรับข้อมูลเกี่ยวกับธงชาติ ดูที่ ธงชาติออสเตรีย
ธงชาติ

| ภาพธง | ระยะเวลาที่ใช้ธง | การใช้ | คำอธิบาย |
| --- | --- | --- | --- |
|  |  | ธงชาติ และ ธงค้าขาย | ธงสามแถบสีแดง-ขาว-แดงตามแนวนอน ความกว้างเท่ากันทุกแถบ |
|  |  | ธงรัฐบาล และ ธงรัฐนาวี | ธงชาติออสเตรีย มีภาพตราแผ่นดินอยู่กลางธง |
ธงประจำตำแหน่ง

| ภาพธง | ระยะเวลาที่ใช้ธง | การใช้ | คำอธิบาย |
| --- | --- | --- | --- |
|  |  | ธงประจำตำแหน่งประธานาธิบดี | ใช้ในงานพิธีการทางทหารเท่านั้น |
|  |  | ธงหมายยศนายพลเอก |  |
ธงประจำรัฐ

บทความหลัก: ธงประจำรัฐในออสเตรีย
| ภาพธง | ระยะเวลาที่ใช้ธง | การใช้ | คำอธิบาย |
| --- | --- | --- | --- |
|  |  | ธงรัฐบัวร์เกินลันท์ |  |
|  |  | ธงรัฐคารินเทีย |  |
|  |  | ธงรัฐนีเดอร์เอิสเตอร์ไรช์ |  |
|  |  | ธงรัฐซัลทซ์บวร์ค |  |
|  |  | ธงรัฐสติเรีย |  |
|  |  | ธงรัฐทีโรล |  |
|  |  | ธงรัฐโอแบร์เอิสเตอร์ไรช์ |  |
|  |  | ธงรัฐฟอร์อาร์ลแบร์ค |  |
|  |  | ธงรัฐเวียนนา |  |
ธงในอดีต > ธงชาติ

| ภาพธง | ระยะเวลาที่ใช้ธง | การใช้ | คำอธิบาย |
| --- | --- | --- | --- |
|  | ก่อน พ.ศ. 2461 | ธงชาติออสเตรีย (ใช้เป็นธงประจำจักรวรรดิฮับส์บูร์ก ก่อนการประนีประนอมระหว่างออสเตรียกับฮังการี ใน พ.ศ. 2410) |  |
|  | พ.ศ. 1403 – ก่อน พ.ศ. 2461 | ธงแคว้นอาร์ชดยุกแห่งออสเตรีย (Archduchy) |  |
|  | พ.ศ. 2329 - พ.ศ. 2458 | ธงจักรพรรดินาวี พ.ศ. 2329 - 2458, ธงค้าขาย พ.ศ. 2329 - 2412 |  |
|  | พ.ศ. 2412 - 2461 | ธงค้าขาย (จักรวรรดิออสเตรีย-ฮังการี) |  |
|  | พ.ศ. 2412 - 2461 | ธงราชการ และ ธงจักรพรรดินาวี (จักรวรรดิออสเตรีย-ฮังการี) |  |
|  | พ.ศ. 2458 | ธงกองทัพ และ ธงจักรพรรดินาวี(จักรวรรดิออสเตรีย-ฮังการี) |  |
|  | พ.ศ. 2461 | ธงกองทัพ และ ธงจักรพรรดินาวี(จักรวรรดิออสเตรีย-ฮังการี) |  |
|  | พ.ศ. 2477 - 2481 | ธงรัฐบาล และ ธงรัฐนาวี (สหพันธรัฐออสเตรีย) | ธงชาติออสเตรีย มีภาพตราแผ่นดินอยู่กลางธง. |
ธงในอดีต > พระอิสริยยศ

| ภาพธง | ระยะเวลาที่ใช้ธง | การใช้ | คำอธิบาย |
| --- | --- | --- | --- |
|  | พ.ศ. 2371 - 2461 | ธงสมเด็จรายพระจักรพรรดิแห่งออสเตรีย |  |
|  | ก่อน  พ.ศ. 2461 | ธงสมเด็จรายพระจักรพรรดิแห่งออสเตรีย |  |
|  | พ.ศ. 2458 - 2461 | ธงสมเด็จรายพระจักรพรรดิแห่งออสเตรีย |  |
วัดไผ่ล้อม (จังหวัดตราด)

สำหรับวัดไผ่ล้อมแห่งอื่น ดูที่ วัดไผ่ล้อม
| วัดไผ่ล้อม |
| --- | --- |

ที่ตั้ง: ตำบลบางพระ อำเภอเมืองตราด จังหวัดตราด
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดไผ่ล้อม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางพระ อำเภอเมืองตราด จังหวัดตราด ด้านในวัดมีป่าสวนที่จัดเป็นสวนพุทธธรรม
วัดไผ่ล้อมตั้งวัดเมื่อ พ.ศ. 2325 ไม่มีปรากฏหลักฐานว่าใครเป็นผู้สร้างขึ้น วัดเคยเป็นที่พำนักของพระวิมลเมธาจารย์วรญาณคณานุรักษ์ สังฆปาโมกข์ (เจ้ง จนฺทสโร) ซึ่งได้รับการยกย่องว่าเป็นบิดาแห่งการศึกษาจังหวัดตราด เมื่อครั้งที่ได้มีคำสั่งให้มีการจัดตั้งโรงเรียนอย่างเป็นทางการครั้งแรกในจังหวัดตราดโดยใช้ชื่อว่า สำนักสอนหนังสือไทยวัดไผ่ล้อม นอกจากนี้ท่านยังได้จัดตั้งโรงเรียนสอนนักธรรมขึ้นเป็นครั้งแรกที่วัดไผ่ล้อม และจัดตั้งโรงเรียนสอนบาลีแก่พระสงฆ์ วัดไผ่ล้อมได้รับพระราชทานวิสุงคามสีมาเมื่อ พ.ศ. 2467
วัดมี เจดีย์สามท่านเจ้าคุณ สร้างบนพื้นที่บนเกาะกลางน้ำในสวนพุทธธรรมพระบุรเขตต์คณาจารย์ องค์เจดีย์เป็นรูปทรงระฆังคว่ำ 8 เหลี่ยมเป็นอาคาร 2 ชั้นจัดแสดงเป็นพิพิธภัณฑ์  ส่วนปลียอดของเจดีย์เป็นทรงดอกบัวตูมปิดทับด้วยโมเสกเคลือบทองคำจากประเทศอิตาลี ภายในปลียอดจะบรรจุพระบรมสารีริกธาตุ พระธาตุและพระเครื่องโบราณของวัดไผ่ล้อม
วัดมูลจินดาราม

| วัดมูลจินดาราม |
| --- | --- |

ชื่อสามัญ: วัดคลองห้า
ที่ตั้ง: 98 หมู่ที่ 3  ตำบลบึงยี่โถ อำเภอธัญบุรี จังหวัดปทุมธานี
 สถานีย่อยพระพุทธศาสนา
วัดมูลจินดาราม หรือที่ประชานชนทั่วไปเรียกว่า วัดคลองห้า  ตั้งอยู่เลขที่ 98 ริมฝั่งคลองประยูรศักดิ์  หมู่ 3  ตำบลบึงยี่โถ อำเภอธัญบุรี จังหวัดปทุมธานี  ตั้งอยู่ริมคลองรังสิตประยูรศักดิ์ บริเวณคลองห้า ห่างจากตลาดรังสิต 13 กิโลเมตร ตามเส้นทางรังสิต-นครนายก สังกัดคณะสงฆ์มหานิกาย  มีที่ดินที่ตั้งวัดเนื้อที่ 79 ไร่ 65 ตารางวา
ประวัติ

เมื่อวันที่ 18 มีนาคม พ.ศ. 2439  (ร.ศ.115  ค.ศ.1896  จ.ศ.1258)  ตรงกับวันพฤหัสบดี แรม 1 ค่ำ เดือน4 มีพระปฏิบัติราชประสงค์  (เป็นชาวฝรั่ง ชาติออสเตรียชื่อมูลเล่อร์)กับนางจีนซึ่งเป็นภรรยา  ขออนุญาตสร้างพระอารามเพื่อเป็นที่พำนักอาศัยของพระภิกษุสามเณร  และได้รับอนุญาตให้สร้างวัดได้เมื่อวันที่ 19  มีนาคม  พ.ศ. 2439  ( ร.ศ. 115  ค.ศ.1896  จ.ศ.1258 )  ตรงกับวันศุกร์ แรม 2 ค่ำ เดือน 4 ได้รับพระราชทานวิสุงคามสีมาเมื่อวันที่  10 กรกฎาคม พ.ศ. 2442  ตรงกับวันจันทร์  ขึ้น 3 ค่ำ  เดือน 8  (หลัง)  ในรัชกาลของพระบาทสมเด็จพระจุลจอมเกล้าเจ้าอยู่หัว  รัชกาลที่ 5 ครั้งต่อมาเมื่อวันที่  2  มีนาคม  พ.ศ.  2445  พระปฏิบัติราชประสงค์   ได้ทำหนังสือขอถวายเป็นพระอารามหลวง  เมื่อเวลาที่พระบาทสมเด็จพระจุลจอมเกล้าเจ้าอยู่หัว  รัชกาลที่  5  จะเสด็จพระราชดำเนินเปิดเมืองธัญบุรี พระองค์ทรงมีพระดำรัสรับสั่งว่า“การที่จะถวายและรับเป็นวัดหลวงนั้นเป็นการที่เกี่ยวข้องกับการบำรุง เช่น ให้นิตยภัต และกฐินเป็นต้น  วัดหลวงมีมากแล้ว  รัฐบาลไม่อยากจะให้รับ”
าเมื่อวันที่ 13 มีนาคม  พ.ศ. 2445 ( ร.ศ.121  ค.ศ. 1902  จ.ศ.1264 ) ตรงกับวันศุกร์แรม 1  ค่ำ เดือน 4  พระบาทสมเด็จพระจุลจอมเกล้าเจ้าอยู่หัว  รัชกาลที่  5  ได้เสด็จพระราชดำเนินเปิดเมืองธัญบุรี  เวลาบ่ายพระบาทสมเด็จพระจุลจอมเกล้าเจ้าอยู่หัวเสด็จกลับได้มาหยุดเรือพระที่นั่งที่หน้าสะพานฉนวนหน้าวัด  พระปฏิบัติราชประสงค์ได้ลงมารับเสด็จ  พระบาทสมเด็จพระจุลจอมเกล้าเจ้าอยู่หัวเสด็จพระราชดำเนินเข้าไปประทับภายในอุโบสถ  พระปฏิบัติราชประสงค์อ่านกราบถวายบังคมทูลที่ทรงมีพระมหากรุณาธิคุณได้ทรงพระราชทานวิสุงคามสีมา  พระราชาคณะ  ฐานานุกรม  เปรียญ   เจ้าอธิการ อันดับ  คณะรามัญ ได้กระทำสังฆกรรมผูกพัทธสีมา  พระองค์ทรงบำเพ็ญพระราชกุศสปิดทองลูกนิมิต  และเป็นองค์ประธานประกอบพิธีตัดลูกนิมิตด้วยฝีพระหัตถ์ของพระองค์เอง  ซึ่งในสมัยนั้นพระเจ้าอยู่หัวจะทรงประกอบพิธีเกี่ยวกับเรื่องวัดก็เฉพาะพระอารามหลวงเท่านั้น สำหรับนามวัดนั้น พระปฏิบัติราชประสงค์ ได้กราบทูลขอพระราชทานนามวัดต่อพระบาทสมเด็จพระจุลจอมเกล้าเจ้าอยู่หัว  พระองค์ก็ได้พระราชทานนามวัดว่า  "วัดมูลจินดาราม"โดยมีพระประสงค์ให้สอดคล้องกับท่านผู้มีจิตศรัทธาสร้างวัดคือนายมูลเลอร์(พระปฏิบัติราชประสงค์)และนางจีน  ตั้งแต่นั้นมา
วัดไผ่รื่นรมย์

| วัดไผ่รื่นรมย์ |
| --- | --- |

ที่ตั้ง: ตำบลกระตีบ อำเภอกำแพงแสน จังหวัดนครปฐม
ประเภท: วัดราษฎร์
นิกาย: มหานิกาย
เจ้าอาวาส: พระครูวิมลชัยสิทธิ (ล้อม ชยธมฺโม)
 สถานีย่อยพระพุทธศาสนา
วัดไผ่รื่นรมย์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกระตีบ อำเภอกำแพงแสน จังหวัดนครปฐม หลังวัดไผ่รื่นรมย์ ติดกับโรงเรียนการบิน
วัดไผ่รื่นรมย์ แรกเริ่มเป็นสำนักสงฆ์ ต่อมาได้รับอนุญาตตั้งวัดเมื่อ พ.ศ. 2520 ได้รับพระราชทานวิสุงคามสีมาเมื่อวันที่ 5 พฤศจิกายน พ.ศ. 2523 โดยวันที่ 18 พฤษภาคม พ.ศ. 2508 พลเอกชา เรืองวิศกรรมใด้มากราบนิมนต์ หลวงพ่อล้อม มาอยู่ (บ้านรางลึก) คือบ้านไผ่รื่นรมย์ในปัจจุบัน จากป่ารกร้างจนกลายเป็นที่ก่อตั้งสงฆ์ มีความเจริญขึ้นตามลำดับ จนกลายมาเป็นวัดและใด้รับพระราชทานวิสุงคามสีมาในที่สุด
อาคารเสนาสนะที่สำคัญ ได้แก่ อุโบสถ วิหารหลวงพ่อใหญ่ วิหารหลวงพ่อพระพิรุณมงคล ปัจจุบันพระครูวิมลชัยสิทธิ (ล้อม ชยธมฺโม) เป็นเจ้าอาวาส พระเกจิอาจารย์มีสมาธิจิตสูงแก่กล้าถือมักน้อยและสันโดษ เคร่งครัดในพระธรรมวินัย ปฏิปทาน่าเลื่อมใส มีความเชี่ยวชาญและเก่งกล้าในไสยเวทย์พุทธาคม เป็นศิษย์ผู้สืบทอดไสยเวทย์พุทธาคมจากหลวงพ่อจง วัดหน้าต่างนอก จังหวัดพระนครศรีอยุธยา
วัดไผ่ล้อม (จังหวัดปทุมธานี)

สำหรับวัดไผ่ล้อมแห่งอื่น ดูที่ วัดไผ่ล้อม
| วัดไผ่ล้อม |
| --- | --- |

ที่ตั้ง: ตำบลบ้านงิ้ว อำเภอสามโคก จังหวัดปทุมธานี
ประเภท: วัดราษฎร์
นิกาย: มหานิกาย
พระประธาน: หลวงพ่อโต
 สถานีย่อยพระพุทธศาสนา
วัดไผ่ล้อม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยาในตำบลบ้านงิ้ว อำเภอสามโคก จังหวัดปทุมธานี บนพื้นที่ 74 ไร่ ยังเป็นแหล่งดูนกปากห่างซึ่งได้รับการประกาศเป็นเขตห้ามล่าสัตว์ป่า โดยในระหว่างเดือนพฤศจิกายนถึงเดือนมิถุนายนของทุกปี นกปากห่างเริ่มทำรังและผสมพันธุ์จนกระทั่งวางไข่และเลี้ยงลูกอ่อน เมื่อลูกนกโตขึ้นจนสามารถช่วยเหลือตัวเองได้ พอเข้าฤดูฝนประมาณ เดือนมิถุนายนถึงเดือนตุลาคม นกปากห่างจะอพยพขึ้นไปทางเหนือยังประเทศอินเดีย
วัดไผ่ล้อมสร้างในสมัยสุโขทัย ตามตำนานเล่าว่า สร้างโดยท่านท้าวมหาพรหมกับท่านท้าวมาลี มหาเศรษฐีอพยพมาจากกรุงสุโขทัยมาจับจองที่ดินทำกินบริเวณนี้ กรมการศาสนาระบุว่าตั้งวัดเมื่อ พ.ศ. 1860 วัดได้รับพระราชทานวิสุงคามสีมาครั้งหลังเมื่อวันที่ 20 กันยายน พ.ศ. 2542
ภายในวัดมีสถาปัตยกรรมที่น่าสนใจ ได้แก่ อุโบสถภายในประดิษฐานพระประธานคือ หลวงพ่อโต เจดีย์ 5 องค์อยู่ที่ด้านอุโบสถเป็นศิลปะแบบจีน นอกจากนั้นยังมีโบราณวัตถุต่าง ๆ เช่น พระพุทธรูปปางต่าง ๆ สมัยเชียงแสน สุโขทัยอู่ทอง เครื่องเบญจรงค์ลายครามและธรรมาสน์บุษบก